jkorsvik/nowiki_second_scrape_merged huggingface dataset:
Liten skjoldbille

Liten skjoldbille (Cassida sanguinolenta) er en bille som tilhører familiegruppen bladbiller (Chrysomelidae).   Den lever på ulike planter, blant annet på ryllik.
Liten skjoldbille er mellom 4-5,5 mm lang. Den har et lyst blekgrønt hode, halsskjold (pronotum) og dekkvingene. Lengst frem (nær halsskjoldet) er dekkvingene rødlig, sømmen (midtlinjen) er litt olivenfarget. Halsskjoldet er like bredt som dekkvingene. Kroppen er svært bred, noe flat og oval, den skjuler både hodet og bein. Beina er lyse.
Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.
Liten skjoldbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) liten skjoldbille i Encyclopedia of Life 
(en) liten skjoldbille i Global Biodiversity Information Facility 
(no) liten skjoldbille hos Artsdatabanken 
(sv) liten skjoldbille hos Dyntaxa 
(en) liten skjoldbille hos Fauna Europaea 
(en) liten skjoldbille hos ITIS 
(en) liten skjoldbille hos NCBI 
(en) Kategori:Cassida sanguinolenta – bilder, video eller lyd på Wikimedia Commons 
Cassida sanguinolenta – detaljert informasjon på Wikispecies 
Liten skjoldbille Cassida sanguinolenta - Fauna Europaea
Norsk entomologisk forening
Kim Johannesen

Kim Johannesen (født 1985) er en norsk jazzgitarist bosatt i Oslo. 
Han har vært involvert i flere ulike grupperinger og vært med på flere utgivelser. Blant annet har han samarbeidet med Petter Wettre og vært medlem av band som REVOLVER! og Golden Dawn. 
Sammen med Svein Magnus Furu og Tore Sandbakken ble han nominert til Spellemannprisen 2009 i klassen jazz for utgivelsen Kayak.


== Diskografi ==
The Eco Logic (Creative Sources Recordings, 2009) med Svein Magnus Furu
Kayak (AIM Sound City, 2009) med Svein Magnus Furu og Tore Sandbakken


== Eksterne lenker ==
Hjemmeside Arkivert 17. februar 2010 hos Wayback Machine.
Shen Fu

Shen Fu (kinesisk: 沈復, stilnavn Sanbai (三白), kalt («hao») Meiyin (梅逸; født i 1763 i Changzhou i Jiangsu i Kina, død 1810) var en kinesisk forfatter mest kjent for sin selvbiografiske roman Pileblad i strømmen (1808) der han beskriver sitt liv sammen med sin hustru Chen Yun.
Shen fulgte i 1777 med sin far til Shaoxing for å studere og var med da Qianlong-keiseren besøkte Sørkina i 1784. Senere bedrev Shen vinhandel i Suzhou der en venn lånte penger av ham og så forsvant. 
Hans far jaget bort ham ettersom han «hadde omgang med prostituerte og gledespiker». Tilsammen med sin kone fikk han en sønn og en datter som foreldrene imidlertid ble nødt til gi fra seg da barna var i de yngre tenårene. Shens dødsår er ukjent men turde ha vært mellom 1810 og 1825, flere år etter sin hustru.


== Referanser ==


== Eksterne lenker ==
Nils Nilsson

Nils Nilsson (født 8. mars 1936 i Karlstad, død 24. juni 2017 samme sted) var en svensk ishockeyspiller som deltok i De olympiske vinterleker i 1956 i Cortina d'Ampezzo, 1960 i Squaw Valley og 1964 i Innsbruck.
Nilsson vant en olympisk sølvmedalje i ishockey under Vinter-OL i 1964 i Innsbruck. Han var med på det svenske laget som kom på andreplass i turneringen, bak Sovjetunionen. Det var 16 lag som deltok, og etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes én gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. OL-turneringen var også det 31. verdensmesterskapet i ishockey.
Nilsson spilte 205 landskamper for Sveriges herrelandslag i ishockey og scoret 161 mål. Han ble verdensmester to ganger; 1957 i Moskva og 1962 i Colorado Springs. Han ble tildelt guldpucken i 1966.


== OL-medaljer ==
1964  Innsbruck -  Sølv i ishockey  Sverige


== VM-medaljer ==
1957  Moskva -  Gull i ishockey  Sverige
1962  Colorado Springs -  Gull i ishockey  Sverige
1963  Stockholm -  Sølv i ishockey  Sverige
1964  Innsbruck -  Sølv i ishockey  Sverige
1958  Oslo -  Bronse i ishockey  Sverige
1965  Tammerfors -  Bronse i ishockey  Sverige


== Referanser ==


== Eksterne lenker ==
(en) Nils Nilsson – Olympedia 
(en) Nils Nilsson – Sports-Reference (OL-resultater – arkivert) 
(sv) Nils Nilsson – Sveriges olympiske komité 
(en) Nils Nilsson – Eurohockey.com 
(en) Nils Nilsson – Eliteprospects.com
Xiao Rundkrantz

Xiao Rundcrantz (født 1966 i Changsha i provinsen Hunan i Folkerepublikken Kina) er en tidligere statsadvokat innen det kinesiske rettssystemet.
Hun flyktet fra Kina til Sverige i 1998. I 2006 gav hun ut boken Röd åklagare.


== Bibliografi ==
Rundcrantz, Xiao, Röd åklagare: en kvinnas berättelse om brott, makt och korruption i Kina. Stockholm: Bokförlaget DN 2006. ISBN 91-7588-703-7


== Referanser ==
Perlemorskjoldbille

Perlemorskjoldbille (Cassida nobilis) er en bille som tilhører familiegruppen bladbiller (Chrysomelidae). Den lever på ulike planter, blant annet i plantegruppen Caryophyllaceae.
Perlemorskjoldbille er mellom 4-5,5 mm lang. Den har en blekbrun grunnfarge på hode, halsskjold (pronotum) og dekkvingene. Halsskjoldet har tett og fin punktur og er like bred som dekkvingene. Dekkvingene er mørke langs sømmen (midtlinjen), Inntil det mørke feltet er en perlemorsfarget langsgående flekk. Kroppen er svært bred, noe flat og oval, den skjuler både hodet og beina. Beina er lyse, noe gulfarget. Den ligner litt på Cassida flaveola, men kan skilles fra denne på halsskjoldets punktur.
Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.
Perlemorskjoldbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) perlemorskjoldbille i Encyclopedia of Life 
(en) perlemorskjoldbille i Global Biodiversity Information Facility 
(no) perlemorskjoldbille hos Artsdatabanken 
(sv) perlemorskjoldbille hos Dyntaxa 
(en) perlemorskjoldbille hos Fauna Europaea 
(en) perlemorskjoldbille hos ITIS 
(en) perlemorskjoldbille hos NCBI 
(en) Kategori:Cassida nobilis – bilder, video eller lyd på Wikimedia Commons 
(en) Cassida nobilis – galleri av bilder, video eller lyd på Wikimedia Commons 
Cassida nobilis – detaljert informasjon på Wikispecies 
Perlemorskjoldbille Cassida nobilis - Fauna Europaea
Norsk entomologisk forening
Marianne Aspelin Berntzen

Marianne Aspelin Berntzen (født Aspelin 4. januar 1966 i Lørenskog) er en tidligere norsk curlingspiller. Hun har tilhørt laget Snarøen Curling Club, og med dette representert Norge i 17 mesterskaps turneringer, med skip'en Dordi Nordby.
Blant hennes meritter er VM-gull i 1991, og  EM-gull i 1999. Dessuten har hun en  sølv-medalje fra olympiske leker i 1992 og bronse fra OL i 1988, da curling var en demonstrasjonsidrett.Hun ble tildelt Frances Brodie-prisen under VM 1999.
Hun har vært gift Berntzen siden 2000.


== Referanser ==


== Eksterne lenker ==
(en) Marianne Aspelin Berntzen – Olympics.com 
(en) Marianne Aspelin Berntzen – Olympic.org 
(en) Marianne Aspelin Berntzen – Olympedia 
(en) Marianne Aspelin Berntzen – World Curling Tour 
(en) Marianne Aspelin Berntzen – World Curling Federation 
World curling database Marianne Aspelin
Sømskjoldbille

Sømskjoldbille (Cassida vibex) er en bille som tilhører familiegruppen bladbiller (Chrysomelidae). Den lever på ulike planter, blant annet i slektene Centaurea, Tanacetum og Cirsium.
Sømskjoldbille er mellom 5,5–7 mm lang. Den har en blekbrun grunnfarge på hode og halsskjold (pronotum). Halsskjoldet har punktur overalt og er like bred som dekkvingene. Dekkvingene er grønne, men med et bredt brunlig bånd over sømmen (midtlinjen). Kroppen er svært bred, noe flat og oval, den skjuler både hodet og beina. Beina er lyse.
Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.
Sømskjoldbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Referanser ==


== Eksterne lenker ==
(en) sømskjoldbille i Encyclopedia of Life 
(en) sømskjoldbille i Global Biodiversity Information Facility 
(no) sømskjoldbille hos Artsdatabanken 
(sv) sømskjoldbille hos Dyntaxa 
(en) sømskjoldbille hos Fauna Europaea 
(en) sømskjoldbille hos ITIS 
(en) sømskjoldbille hos NCBI 
(en) Kategori:Cassida vibex – bilder, video eller lyd på Wikimedia Commons 
Cassida vibex – detaljert informasjon på Wikispecies 
Sømskjoldbille Cassida vibex - Fauna Europaea
Norsk entomologisk forening
Lennart Häggroth

Hans Lennart Häggroth (født 2. mars 1940 i Övertorneå, død 28. august 2016 i Skellefteå) var en svensk ishockeyspiller som deltok i de olympiske vinterleker 1964 i Innsbruck.
Häggroth vant en olympisk sølvmedalje i ishockey under vinter-OL 1964 i Innsbruck. Han var målvakt på det svenske laget som kom på andreplass i turneringen bak Sovjetunionen. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.Häggroth ble verdensmester i ishockey en gang, 1962 i Colorado Springs og han ble da kåret til turneringens beste målvakt.


== OL-medaljer ==
1964  Innsbruck -  Sølv i ishockey  Sverige


== VM-medaljer ==
1962  Colorado Springs -  Gull i ishockey  Sverige
1963  Stockholm -  Sølv i ishockey  Sverige
1964  Innsbruck -  Sølv i ishockey  Sverige


== Referanser ==


== Eksterne lenker ==
(en) Lennart Häggroth – Olympics.com 
(en) Lennart Häggroth – Olympic.org 
(en) Lennart Häggroth – Olympedia 
(en) Lennart Häggroth – Sports-Reference (OL-resultater – arkivert) 
(sv) Lennart Häggroth – Sveriges olympiske komité 
(en) Lennart Häggroth – Eurohockey.com 
(en) Lennart Häggroth – Eliteprospects.com
Rund skjoldbille

Rund skjoldbille (Cassida hemisphaerica) er en bille som tilhører familiegruppen bladbiller (Chrysomelidae).
Rund skjoldbille er mellom 4-5 mm lang. Den er uten flekker og har et blekgrønt eller olivengrønt hode, halsskjold (pronotum) og dekkvinger. Halsskjoldet er like bredt som dekkvingene. Kroppen er svært bred, noe flat og oval, den skjuler både hodet og bein. Beina er lyse.
Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.
Rund skjoldbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Eksterne lenker ==
(en) rund skjoldbille i Encyclopedia of Life 
(en) rund skjoldbille i Global Biodiversity Information Facility 
(no) rund skjoldbille hos Artsdatabanken 
(sv) rund skjoldbille hos Dyntaxa 
(en) rund skjoldbille hos Fauna Europaea 
(en) rund skjoldbille hos ITIS 
(en) Kategori:Cassida hemisphaerica – bilder, video eller lyd på Wikimedia Commons 
Norsk entomologisk forening
Svein Magnus Furu

Svein Magnus Furu (født 10. november 1983) er en norsk jazzsaksofonist og musikkritiker fra Asker.
Han har vært medlem av flere grupper innen jazz og beslektede stilarter. Blant annet Andrea Kvintett, Trabant, Stian Around a Hill Quartet, Fence og Aphrodisiac. 
Sammen med Kim Johannesen og Tore Sandbakken ble han nominert til Spellemannprisen 2009 i klassen jazz for utgivelsen Kayak.
Som musikkritiker virker han i Morgenbladet og Kulturnytt på NRK P2.


== Diskografi ==
Russian Dream (NORCD, 2014) EP med Andrea Kvintett
Blått Hjerte med Schow trio
Andrea Kvintett (NORCD, 2012) med Andrea Rydin Berge
The Eco Logic (Creative Sources Recordings, 2009) med Kim Johannesen
Kayak (AIM Sound City, 2009) med Kim Johannesen og Tore Sandbakken
Lille Stille (AIM Sound City, 2009) med Stian Around a Hill Quartet
Yearning (Park Grammofon, 2010) med Aphrodisiac


== Referanser ==


== Eksterne lenker ==
Hjemmeside
Johan Blomseth

Johan Blomseth (født 2. februar 1897  i Hakedal i Nittedal, død 7. september 1959 i Wien) var en norsk kombinertløper som var aktiv på 1920-tallet. Under Ski-VM 1925 i Janské Lázně i Tsjekkoslovakia ble han nr. seks i kombinasjonen normalbakke og 18km langrenn. Blomseth bosatte seg senere i Østerrike, hvor han også drev en skifabrikk. Han gikk for idrettslaget B.U.L..


== Referanser ==


== Eksterne lenker ==
(en) Johan Blomseth – FIS (kombinert)
Liu Binyan

Liu Binyan (kinesisk: 刘宾雁, pinyin: Liú Bīnyàn, født 7. februar 1925 i Changchun i Jilin i Kina, død 5. desember 2005 i East Windsor i New Jersey i USA) var en kinesisk journalist, forfatter og dissident, som er blitt kalt Kinas samvittighet.Liu var journalist ved avisen Zhongguo qingnian bao og ble i 1950-årene bemerket for  sin kritikk av byråkratiet innen Kinas kommunistiske parti. Under kampanjen mot høyreavvik i 1957 ble han utsatt for angrep fra partiets side og han måtte tilbringe årene 1958-61 på landsbygden. Under kulturrevolusjonen 1966-76 ble han igjen gjenstand for  forfølgelser. Han ble rehabilitert i 1979, tre år etter Mao Zedongs død.
I 1980-årene var han aktiv som undersøkende reporter for Folkets Dagblad, der han blant annet avslørte korrupsjon innen stat og parti, men under kampanjen mot borgerlig liberalisering i 1987 ble han angrepet og ekskludert fra kommunistpartiet. Etter 1988 levde han i eksil, blant annet i USA.


== Referanser ==
Frederik av Nør

Frederik Emil August, prins av Nør (født Friedrich Emil August, Prinz von Schleswig-Holstein-Sonderburg-Augustenburg 23. august 1800 i Kiel i hertugdømmet Holstein, død 2. juli 1865 i Beirut) var sønn av Frederik VIs søster Louise Augusta og hertug Fredrik Kristian II av Holstein-Augustenburg. Hans mor kjøpte godset Nør ved Egernførde til ham i 1832 og han kalte seg heretter prins av Nør. Han hadde to søsken: dronning Caroline Amalie (1796–1881) og hertug Christian August av Augustenborg (1798–1869). 
Prins Frederik av Nør tjente fra 1825 som offiser i Sønderjylland og ble i 1842 utnevnt til dansk stattholder og kommanderende general i hertugdømmene Slesvig og Holstein. Selv om han ble oppdratt i det danske språk, gikk han imot bevaringen av det danske språk i Sydslesvig. Til tross for dette ble han  utnevnt av  Christian VIII  til stattholder og kommanderende general.
Han overrumplet den danske garnisonen i Rendsburg ved å opptre i dansk uniform den 24. mars 1848 og ble deretter krigsminister i den tyske slesvig-holsteinske opprørsregjeringen. Det var opptakten til treårskrigen. 
Han ble landsforvist i 1851 og levde resten av livet forskjellige steder i utlandet. I 1864 utnevnte den østerrikske keiseren Frans Josef I han til fyrste av Nør.
Han er begravet sammen med sin første ektefelle på Krusentorp kirkegård (ved Nør).


== Ekteskap ==
1. I 1829 giftet han seg med en søster av brorens kone komtesse Henriette Danneskiold-Samsøe (1806–1858). Paret fikk sønnen Christian Frederik Carl August (1830–81), titulert greve av Nør.
2. I 1864 giftet han seg igjen med en amerikaner, miss Lee (død 1914).


== Referanser ==


== Eksterne lenker ==
(en) Prince Frederick Emil August of Schleswig-Holstein-Sonderburg-Augustenburg – kategori av bilder, video eller lyd på Commons 
Biografi på Prosjekt Runeberg
Joe Bjørnars

Joe Bjørnars var et norsk danseband fra Vallset. Bandet besto av Bjørnar Syverinsen, Arnold Eriksfallet, Thore Werner Hagen, Geir Asprusten, Egil Sønsterud og Morten Engelstad, hvorav det kun er de to førstnevnte som er igjen av den opprinnelige besetningen. De har fortsatt den samme vokalisten og frontfiguren, Arnold Eriksfallet. De har gitt ut flere plater, blant annet: Kjæm du fra Vallset, Varsku her!!!, med flere. Med sangen «Kjæm du fra Vallset», på YouTube har de over 190 000 visninger. Joe Bjørnars består i fra 2021 av Joe Melbye, Bjørnars Syverinsen. Lars Frode Engen, Morgan Østli Ruud, Jan Robert Mengkrok og Frode Nielsen. Bakeren og Galarank et to låter som har blitt utgitt høsten 2022 på Slager.


== Diskografi ==
Fem fine fyrer i farta (2001)
Varsku her (2003)
Kjæm du frå Vallset (2006)
20 beste (2008)


== Eksterne lenker ==
(en) Joe Bjørnars på Discogs 
(en) Joe Bjørnars på MusicBrainz 
(no) Joe Bjørnars på Rockipedia
Prince of Darkness (album)

Prince of Darkness er en heavy metal-samleboks fra Ozzy Osbourne.
Samleboksen ble utgitt 22. mars 2005 på Epic Records.


== Sporliste ==
Disk 1 1981–1983«I Don't Know» (konsertopptak)
«Mr. Crowley»
«Crazy Train»
«Goodbye to Romance» (konsertopptak)
«Suicide Solution» (konsertopptak)
«Over the Mountain»
«Flying High Again» (konsertopptak)
«You Can't Kill Rock and Roll»
«Diary of a Madman»
«Bark at the Moon» (konsertopptak)
«Spiders »
«Rock 'n' Roll Rebel»
«You're No Different»Disk 2 1986–2001«Ultimate Sin» (konsertopptak)
«Never Know Why» (konsertopptak)
«Thank God for the Bomb» (konsertopptak)
«Crazy Babies»
«Breaking All the Rules»
«I Don't Wanna Change the World» (demo)
«Mama, I'm Coming Home» (demo)
«Desire» (demo)
«No More Tears»
«Won't Be Coming Home» (S.I.N.) (demo)
«Perry Mason» (konsertopptak)
«See You on the Other Side» (demo)
«Walk on Water» (demo)
«Gets Me Through» (konsertopptak)
«Bang Bang (You're Dead)» (Demo)
«Dreamer»Disk 3 «With Friends»«Iron Man» (med Therapy?)
«N.I.B.» (med Primus)
«Purple Haze» (med Zakk Wylde/Randy Castillo/Geezer Butler)
«Pictures of Matchstick Men» (med Type O Negative)
«Shake Your Head (Let's Go to Bed)» (med Was (Not Was))
«Born to Be Wild» (med Miss Piggy)
«Nowhere to Run (Vapor Trail)» (med The Crystal Method/DMX/Ol' Dirty Bastard/Fuzzbubble)
«Psycho Man» (med Black Sabbath)
«For Heavens Sake 2000» (med Tony Iommi/Wu-Tang Clan)
«I Ain't No Nice Guy» (med Motorhead)
«Therapy» (med Infectious Grooves)
«Stayin' Alive» (med Dweezil Zappa)
«Dog, the Bounty Hunter»Disk 4 «Under Covers»«21st Century Schizoid Man»
«Mississippi Queen»
«All the Young Dudes»
«In My Life»
«Fire»
«For What It's Worth»
«Sympathy for the Devil»
«Working Class Hero»
«Good Times»
«Changes» (med Kelly Osbourne)


== Eksterne lenker ==
(en) Prince of Darkness på Discogs 
(en) Prince of Darkness på MusicBrainz 
(en) Prince of Darkness på Spotify 
(en) Prince of Darkness på AllMusic
Isak Martinius Skaugen

Isak Martinius «I.M.» Skaugen (født 17. august 1875 i Gjerpen i Telemark, død 26. desember 1962) var en norsk seilskuteskipper og senere skipsreder som i 1916 dannet rederiet som senere ble kjent som I. M. Skaugen.
Skaugen ble født i en husmanns- og småbrukerfamilie fra bruket Skaugen i Gjerpen. Han hadde to brødre, vognmann og gårdbruker Karl August Isaksen Skaugen og landarbeider Andreas Skaugen (f. 1880). Isak Martinius dro til sjøs som dekksgutt i 1891. Han tok styrmannseksamen som 18-åring, og ble skipskaptein på barken «Perikles». Fra denne praksisen tok han med seg forretningsmottoet «Steady as she goes». Isak Martinius Skaugen noterte sitt rederi på Kristiania Børs i 1916. I 1918 dannet han sammen med svigerfaren Ole Nicolai Henriksen et rederi i Risør. I 1927 ble dette rederiet flyttet til Oslo. I 1952 tok han sønnene Morits, Sigurd og Brynjulf Skaugen opp som partnere i firmaet. I 1955 disponerte rederiet åtte tank- og linjeskip, inkludert «Skaugum» og «Skaugbryn». Skaugen var fram til 1956 eneeier av disponentfirmaet.Redningsskøyta RS «Kaptein Skaugen» er oppkalt etter Isak Martinius Skaugen.


== Se også ==
Skaugen


== Referanser ==
Liu Xinwu

Liu Xinwu (kinesisk: 刘心武, pinyin: Liú Xīnwǔ, født 1942 i Chengdu i Sichuan i Kina) er en kinesisk forfatter.
Han flyttet med sine foreldre til Chongqing i tidlig alder. Faren var tolltjenestemann. I 1949 flyttet familien til Beijing. 
Han er blant annet kjent for novellen «Klasselæreren» (班主任; Bān zhǔrèn), utgitt i 1977. Den er blitt karakterisert som den tidligste eksponent for den såkalte arr-litteratur, men det er uenighet om den vurderingen.


== Referanser ==
Tour of Oman

Tour of Oman er et etapperitt på landeveissykkel for herrer, avholdt i Oman som del av UCI Asia Tour. Rittet arrangeres av A.S.O., og ble holdt første gang mellom 14. og 19. februar 2010. Rittet bestod da av fem relativt flate etapper og en tempoetappe. I 2011 ble løype gjort litt tøffere, blant annet målgang på toppen av en 5,8 km lang bakke med en stigningsprosent på 10,8.
Edvald Boasson Hagen ble nummer to sammenlagt i de to første utgavene.


== Vinnere ==


== Referanser ==


== Eksterne lenker ==
Offisielt nettsted 
(en) Tour of Oman – kategori av bilder, video eller lyd på Commons
Ha Jin

Ha Jin (kinesisk: 哈金, pinyin: Hā Jīn, født 21. februar 1956 i Jinzhou i Liaoning i Kina som Jin Xuefei 金雪飞, Jīn Xuěfēi) er en kinesisk-amerikansk forfatter. Siden 1985 har han vært  bosatt i USA der han virker som universitetslærer i engelsk. Han skriver på engelsk og har gjort seg kjent for sine fortellinger fra en fiktiv by i Kina, «Muji», og for et språk krydret med direkteoversatte kinesiske navn og uttrykk. Ha Jin har (2007) publisert et titall bøker.


== Referanser ==


== Eksterne lenker ==
Ha Jins svenske forlags forfatterpresentasjon
Kaveh Mehrabi

Kaveh Mehrabi (født 5. mai 1982 i Teheran) er en iransk badmintonspiller. Han har ingen større internasjonale mesterskapstitler, men kvalifiserte seg for VM i 2007, der han tapte i første runde mot Dicky Palyama fra Nederland. Mehrabi var tatt ut til å representere Iran under Sommer-OL 2008, der han røk ut i første runde mot Hsieh Yu-Hsing fra Kinesisk Taipei.


== Referanser ==


== Eksterne lenker ==
(en) Kaveh Mehrabi – Olympedia 
(en) Kaveh Mehrabi – Sports-Reference (OL-resultater – arkivert) 
(en) Kaveh Mehrabi – BWF (bwf.tournamentsoftware.com) 
(en) Kaveh Mehrabi – BWF (bwfbadminton.com)
Scott Evans (badmintonspiller)

Scott Evans (født 26. september 1987) er en irsk badmintonspiller. Han har ingen større internasjonale mesterskapstitler, men ble tatt ut til å representere Irland under Sommer-OL 2008, der han røk ut i første runde mot Marc Zwiebler fra Tyskland. 


== Referanser ==


== Eksterne lenker ==
(en) Scott Evans – Olympedia 
(en) Scott Evans – Sports-Reference (OL-resultater – arkivert) 
(en) Scott Evans – BWF (bwf.tournamentsoftware.com) 
(en) Scott Evans – BWF (bwfbadminton.com) 
(en) Scott Evans – TheSports.org